Νέες κακουργηματικές διώξεις για την Folli Follie σε βάρος 16 ατόμων σηματοδοτεί η παραγγελία του επίκουρου οικονομικού εισαγγελέα Γιάννη Δραγάτση .

Η δίωξη περιλαμβάνει τα αδικήματα της διεύθυνσης,συγκρότησης και ένταξης σε εγκληματική οργάνωση για τον Δημήτρη Κουτσολιούτσος και το γιό του Τζώρτζη καθώε και ακόμα 4 πρόσωπα.

Πρόκειται για τον επικεφαλής, την υπεύθυνη οικονομικών και έναν υπάλληλο στη θυγατρική του Ομίλου στην Ασία (όλοι τους κατάγονται από το Χονγκ Κονγκ) και τον Ελληνα οικονομικό διευθυντή της εταιρείας.

Για κακουργηματική πλαστογραφία διώκονται 6 άτομα (οι 3 αλλοδαποί, ο οικονομικός διευθυντής, ένα μέλος του ΔΣ και ένας υπάλληλος της εταιρείας).

Για ηθική αυτουργία στην πλαστογραφία διώκονται ο Δημήτρης και ο Τζώρτζης Κουτσολιούτσος.

Για χειραγώγηση διώκονται 13 πρόσωπα. Πατέρας, γιος αλλά και η σύζυγος Κατερίνα Κουτσολιούτσου. Επιπλέον όλα τα μέλη του Δ.Σ. της εταιρείας, την περίοδο 2016-2017.

Η επίδικη περίοδος είναι από το 2009 μέχρι πρώτο τρίμηνο του 2018.